google/wiki40b huggingface dataset:
The Downtown Club

The Downtown Club (varasema nimega The Downtown Athletic Club) on 45-korruseline kõrghoone New Yorgis, mis on endine härrasmeeste liikmesusega spordiklubi ja nüüdne korterelamu. See asub Lower Manhattani lõunatipus aadressil 20 West Street. 
158-meetri kõrgune ehitis projekteeriti arhitektuuribüroo Starrett & van Vleck poolt ning valmis aastatel 1929–1930 art déco stiilis. Klubi läks pärast 11. septembri terrorirünnakuid pankrotti, 2005. aastal avati ümbermuudetud hoone uuesti korterelamuna.
2009. aastal määras New York City Mälestusmärkide Säilitamise Komisjon ehitise kaitsealuseks mälestusmärgiks (New York City Landmark).
Rein Reiska

Rein Reiska (sündinud 7. märtsil 1939 Tallinnas) on Eesti tehnikateadlane.

Elulugu

Rein Reiska on sõjaväelase poeg.
Lõpetas 1958 Tallinna 2. Keskkooli, 1963 Tallinna Polütehnilise Instituudi keemilise tehnoloogia erialal ja 1968 Leningradi Tselluloosi- ja Paberitööstuse Tehnoloogiainstituudi aspirantuuri; tehnikakandidaat (1973, samas), väitekiri "Исследование развития бумагообразующих свойств лиственной сульфатной целлюлозы в процессе пазмола". Oli 1968–71 Kehra Tselluloosi- ja Paberikombinaadi uurimislabori vaneminsener, 1974–80 koondise "Eesti Paberitööstus" teadusliku uurimise kesklabori juhataja, 1980–96 TTÜ puidutöötlemise instituudi dotsent, 1997–2002 puidutöötlemise õppetooli hoidja ja dotsent, 2003 – dotsent, ühtlasi 2000– mööbli katsetamise labori juhataja.

Teadustöö

Uurimisvaldkond: tselluloosi- ja paberitööstuse tehnolooglised protsessid ning puitplaatide tehnoloogia. 25 teadustrükist.
Nakatu

Nakatu on paikkond Valgamaal Valga vallas Ringiste külas.
Paikkonna järgi on nimetatud Ringiste külas asuv Nakatu turismitalu.
Kortin

Kortin on eesti perekonnanimi.
Nimede eestistamisel määrati Kortin-nimelistele isikutele uueks perekonnanimeks Kaljuvee, Kortna, Kõrgnurm ja Toomet.
Kortin on unikaalne perekonnanimi, mida on pandud vaid Tärivere mõisas Iisaku kihelkonnas Virumaal.
2018. aasta 1. jaanuari seisuga on perekonnanimi Kortin Eestis 10 mehel ja 21 naisel.
Erika Esop

Elu

Erika Esop sündis major Erich Möldre perekonnas. Aastatel 1935–1940 õppis ta inglise erakolledžis. Aastal 1946 lõpetas Arve- ja Plaanindustehnikumi. Aastatel 1946–1983 töötas raamatupidaja ja ökonomistina mitmes asutuses, kõige kauem ETKVL-i peavalitsuse plaani-finantsosakonna juhatajana (1961–1983).  
Aastast 1983 oli ta vabakutseline kirjanik. 
Eesti Kirjanike Liidu liige 1988. aastast.

Looming

Lastevärsse ja -jutte on Esop avaldanud alates 1961. aastast. Nii lasteluules kui ka -proosas on valdavad motiivid laste eluolust.
Kahasse sugulase Ira Lemberiga kirjutas Erika Esop pseudonüümi Artur Erich all põhiliselt romaane. Pseudonüüm koosneb autorite isade eesnimedest. Koostöö sai teoks, sest mõlemad autorid tahtsid osa võtta 1984. aasta romaanivõistlusest, kuid tähtajani jäänud vähese ajaga ei oleks kumbki üksi romaani valmis jõudnud. Koostöös valminud romaan "Äike" sai romaanivõistlusel kolmanda koha, kusjuures I koht jäi välja andmata.
"Äike" kuulub teise raamatuna romaanitsüklisse "Äikese varjud", mille lisaks sellele moodustavad romaanid "Enne äikest" ja "Pärast äikest". 2009.–2010. aastal ilmusid ümbertöötatult ja täiendatulta "Välgust tabatud", "Varjud" ja "Varjude allee".
Jekaterina Amossova

Katerõna Mõkolajivna Amossova (ukraina keeles Катерина Миколаївна Амосова; sündinud 8. veebruaril 1956 Kiievis Ukraina NSV-s) on Ukraina arstiteadlane ja kardioloog, professor, Ukraina Rahvusliku Meditsiiniteaduste Akadeemia liige. 
Ta oli aastatel 2004–2005 Ukraina tervishoiuministeeriumi peakardioloog ja 2014–2018 Kiievis asuva Bogomoletsi-nimelise Rahvusliku Meditsiiniakadeemia rektor. 
Ta lõpetas 1978. aastal Bogomoletsi-nimelise Kiievi Meditsiiniinstituudi. 1983. aastal kaitses ta kandidaadikraadi väitekirjaga müokardi infarkti teemal ja 1988. aastal meditsiiniteaduste doktori kraadi väitekirjaga dilateeruva kardiomüopaatia teemal. Aastatel 1990–2014 töötas ta Bogomoletsi-nimelise Rahvusliku Meditsiiniakadeemia kateedrijuhatajana.

Isiklikku

Tema isa akadeemik Mõkola Amossov oli kirurg. Katerõna Amossova abikaasa Vladimir Mišalov (sündinud 1955) on meditsiiniprofessor, Ukraina teeneline arst.
Bai Chongxi

Bai Chongxi (hiina keeles 白崇禧; 18. märts 1893 Guilin Shi – 1. detsember 1966 Taipei) oli kindral Hiina Vabariigi Rahvuslikus Revolutsiooniarmees.
Ta oli ka silmapaistev Hiina rahvuslane ning hiina moslemite juht. Ta oli huei rahvusest ning islamiusku. 1920ndate keskpaigast 1949. aastani juhtis ta koos oma lähedase liitlase, Li Zongreniga Guangxi provintsi kohaliku sõjapealikuna, tema alluvuses oli arvestatavalt suur sõjaline vägi ning nad olid saavutanud suhtelise poliitilise sõltumatuse. Jiang Jieshiga tegi ta vahel koostööd, vahel suhtusid nad teineteisse kui rivaalidesse. Tema ning Li Zongren toetasid 1930. aastal kesktasandike sõjas jiangivastaste sõjapealike liitu, kuid toetasid teises Hiina-Jaapani sõjas ja Hiina kodusõjas Jiang Jieshi. Aastatel 1946–1948 oli ta esimene Hiina Vabariigi kaitseminister. Pärast kaotust kommunistidele 1949. aastal põgenes Bai Taiwanile, kus ta 1966. aastal suri.
2S35 Koalitšija-SV

152 mm liikursuurtükk 2S35 Koalitšija-SV (Самоходная гаубица 2С35 Коалиция-СВ) on Venemaal valmistatud soomustatud liikurhaubits.
Lipoom

Lipoom ehk rasvkasvaja (ladina keeles lipoma) on osadel loomadel (sh inimestel) erinevates kehapiirkondades esineda võiv diferentseerunud rasvkoe pehme nahaalune healoomuline kasvaja.
Lipoomide etioloogia pole seni veel selge; arvatakse, et soodumus lipoomide tekkeks on perekondlik.

Inimestel

Inimestel võib harva esineda lülisambakanali lipoomi. Haruharva võib naistel esineda ka häbemelipoomi. Ka südamelipoomi on diagnoositud.

Sümptomid

Suured lipoomid võivad vahel harva sümptomeid anda, kui nad pigistavad lähedal asuvaid närve, kuid harilikult on lipoomid kas pehme või ka tihke konsistentsiga (näpuga vajutades) kasvajad (neid saab näppudega naha all liigutada), mis ei põhjusta meditsiiniliselt olulisi sümptomeid ega seisundeid.
Liis Lusmägi

Anne-Liis Lusmägi (sündinud 16. veebruaril 1981) on eesti ajakirjanik.

Haridus

Lusmägi sai keskhariduse Noarootsi Gümnaasiumis (1999) ja kõrghariduse Tallinna Pedagoogikaülikoolis raadiorežii erialal (2003, kursust juhendas Härmo Saarm). 2017. aastal alustas õpinguid Tallinna Majanduskoolis sotsiaalmeedia spetsialisti erialal.

Karjäär

Lusmägi töötas algul Eesti Raadios, tegi saateid ka Vikerraadios ja Klassikaraadios, suundus hiljem Raadiosse Elmar ja sealt edasi Raadio 3. Praegu töötab raadios Star FM. 
Pärast Katrin Vaga tööleasumist Brüsselisse juhtis Lusmägi koos Toomas Luhatsiga lühikest aega ETV hommikuprogrammi "Terevisioon". Lusmägi lahkus saatest lapseootuse tõttu, misjärel sai saatejuhiks Tuuli Koch . Lusmägi on koos Andri Maimetsaga juhtinud ja TV3 suvesaadet "Suveõhtu Pärnus". Suvel 2012 oli ta koos Pille Mineviga sarisaate "Mina elan siin" juht. Lusmägi on olnud ka TV3 "Seitsmeste uudiste" ilmateadustaja.
Olev Remsu

Haridus

Aastatel 1955–1966 õppis Tartu 1. Keskkoolis (Hugo Treffneri Gümnaasium); 1966–1972 Tartu Riikliku Ülikooli ajaloo-keeleteaduskonnas, eesti keele ja kirjanduse osakonnas, žurnalistika eriharus. Aastatel 1979–1982 läbis kõrgemad stsenaristide ja režissööride kursused (Higher Courses for Scriptwriters and directors / Высшие курсы сценаристов и режиссеров) Moskvas.
Diplomid: ajakirjanik (1972) ja komöödiafilmide stsenarist (1982).

Teenistuskäik

Olev Remsu on olnud Tallinnfilmi vanemtoimetaja, kultuurilehe Sirp ja Vasar publitsistikaosakonna toimetaja, professionaalne loomavedaja (ešeloni ülem), Vabadusraadio kommentaator, ERSP häälekandja Nädalaleht peatoimetaja, vabakutseline, OSCE ja Esindamata Rahvaste Organisatsiooni rahvusvaheline vaatleja konfliktikolletes ja valimistel Venemaal ja Balkanil, giid reisidel Lääne-Euroopasse, Siberisse, Kaukaasiasse, Moskvasse, Peterburi, Krimmi (Ukrainasse), Aasiasse ja Okeaaniasse (saartele ning Austraaliasse ja Uus-Meremaale). Eesti Romaaniühingu direktor, filmidramaturgia õppejõud Eesti Kunstiakadeemias, Tallinna Ülikoolis ja Viljandi Kultuuriakadeemias ning Eesti Karskusseltsi endine esimees, ajalehe Postimees kolumnist.
Ta oli kirjandusrühmituse Wellesto liige ja üks selle asutajaid.

Isiklikku

Tema vanemad olid Antti Remsujev (1917–1972; karjalane, vedurijuht) ja Lilli Remsujev (1914–2004; eestlane, Tartu Ülikooli Botaanikaaia aednik).
Fovism

Fovism on 20. sajandi algul väljakujunenud kunstivool, mis on omane foovide rühmitusse kuulunud prantsuse kunstnikele. Foovide esimene ühisnäitus toimus  1905. aasta Pariisi Sügissalongis . Nime võlgnevad foovid kunstikriitik Louis Vauxcelles'i märkusele, kes arvas end olevat nende teoste keskel kui "metsikute loomade seas" (parmi les fauves). 
Foovid hülgasid pea täielikult senise kunsti põhitõed: valguse ja varjuga modelleerimine, objektidele ainuomaste värvide kujutamine. Nende peaeesmärgiks sai mitte nähtavate asjade jäljendamine, vaid kunstniku enese tunnete ja meeleolude väljendamine. Eeskuju said nad Vincent van Goghi elamuslikest teostest. 
Foovid moodustasid üsna kindlapiirilise rühmituse, kes pidevalt omavahel suhtles ja kunstiprobleeme arutas. Sellest peale said ühesuguste veendumuste ja kujutamislaadiga kunstnike seltskonnad 20. sajandi kunstis üsna tavalisteks. 
Foovid püsisid suhteliselt ühtsena 1907. aastani, mil enamik senistest liikmetest haarasid kinni uutest väljakutsetest ja läksid edasi teist teed.
Foove peetakse ekspressionismi eelkäijateks, kuid näiteks Georges Braque pöördus hoopis kubistliku stiili poole.
Mētaka mõis

Mētaka mõis (saksa keeles Metakshof, läti keeles Mētakas muiža) oli rüütlimõis Liivimaal Volmari kreisis Liepupe kihelkonnas. Tänapäeval jääb mõisakompleks Salatsi piirkonda Liepupe valla Mētagmuiža küla maadele.

Ajalugu

Mõisa algne nimekuju oli Sossenberg. Zygmunt III Waza läänistas selle aastal 1592 Johann Tiesenhausenile. See suri aga pärijateta ja nii võttis mõisa üle tema ema, sündinud Vietinghoff. Mõisa soovisid endale ka tema õde, kes oli abielus Reinhold Hörlingiga, ja nende tütar Anna, kes oli abielus Abraham Jacksoniga. Mõis kujunes Vecmuiža mõisa kõrvalmõisaks ja aastal 1630 moodustati selle territooriumil Baizeemi ja Mētaka külade juurde karjamõisad, kuigi pärandivaidlus lõppes ametlikult alles kaks aastat hiljem, kui Mētaka omanikuks said ametlikult Vecmuiža Vietinghoffid. Aastal 1733 ostsid mõisa Aderkased.  Aastal 1852 sai mõisa omanikuks paruness Luise Friederike Dorothea von Mengden.

Mõisa suurus

Bienenstammi andmetel oli mõisa suurus 1816. aastal koos Baizeemi ja Vecmuiža mõisaga 6 ja 1/4 adramaad, neile allus 251 mees- ning 277 naishinge. Aastal 1757 oli neil adramaid 6 ja 1/4, aastal 1734 aga 5 ja 1/2. Aastal 1688 oli mõisade suurus 13 ja 3/4 adramaad, aastal 1641 aga kaheksa adramaad. Aastal 1832 oli mõisadel adramaid 8 ja 1/3, aastal 1881 aga 4 ja 78/80, lisaks 9 ja 34/80 adramaad mõisale kuuluvate talude valduses.
Nitokris

Nitokris (vanakreeka keeles Νίτωκρις) oli Babüloonia kuninganna 6. sajandil eKr (akme 550 eKr paiku) .

Ajalooline taust

Nitokrisi ajaloolise tausta kohta on palju vastukäivaid arvamusi. Ühtedel andmetel oli Nitokris kuulsa Babüloonia valitseja Nebukadnetsar II (valitses 604–562 eKr) tütar, kes oli abielus Neriglissariga (juhtis vandenõud isa surma järel troonile tõusnud ja kaks aastat valitsenud Amel-Marduki vastu, pärast viimase tapmist haaras võimu ja valitses Uus-Babüloonias 561–556 eKr). Pärast Neriglissari surma Nitokris abiellus Babüloonia viimase kuninga Nabonidusega (valitses 556–539 eKr).
Teistel andmetel oli Nitokris Nebukadnetsar II abikaasa, kes hiljem, pärast oma mehe surma abiellus kuningas Nabonidusega.

Babüloni kindlustamine

Tuginedes Herodotosele seostatakse kuninganna Nitokrisiga mitme ehitise tekkimist Babülonis: tema korraldusel kaevati suur tehisjärv, püstitati sild üle Eufrati ja ehitati välja Eufrati kaldapealsed.
Riguldi päevamärk

Riguldi päevamärk on päevamärk Lääne maakonnas Lääne-Nigula vallas Riguldi külas.
Päevamärgi geograafilised koordinaadid on 59° 7′ 36″ N, 23° 32′ 0″ E.
Terasest metallsõrestiktorni kõrgus jalamist on 29 meetrit.
Pärnu lade

Pärnu lade on keskdevoni ladestiku regionaalne lade. Pärnu lademe all lamab Rēzekne lade ja temal lasub Narva lade.
Ladet hakkas esimesena eristama Kaarel Orviku aastal 1930. Üleilmses standardis vastab sellele Eiffeli lade, litostratigraafiliselt vastab sellele umbkaudu Pärnu kihistu, milles eristatakse veel Tamme ja Tori kihistikke. Lademe vanus on 391...387,5 miljonit aastat.
Lademe paksus Eestis on 15–47 m. Lätis on lademe paksus 20-25 meetrit, Gulbene ümbruskonnas aga kuni 55 meetrit.
Lademe avamusala ja ühtlasi ka paljandumisala on Pärnu ja Navesti jõe org. Põhja-Euroopas see lade mujal kui Eestis ei paljandu. Selle paljandeist on üks tähelepanuväärsemaid Oore meierei paljand, kus paljanduvad nii Pärnu lade kui ka Narva lade. Lademe kivimid esinevad Eestis Pärnu-Võhma-Mustvee joonest lõunasse jäävatel aladel.
Lademe kivimkoosseisus on Eestis palju liivakivi. Lätis lisanduvad liivakivile veel aleuroliit ja savi, ka on sealsed liivakivid sageli tsementeerunud. Läti lõuna- ja idaosas lisanduvad neile dolomiit ja kips. Lademe liivakivis sisaldub naatriumirikast mineraalvett, mida ammutatakse nii Valmieras, Siguldas, Piltenes kui ka Mangaļis.
Lademe vana nimetus oli Tori lade.
Parastuma külanõukogu

Parastuma külanõukogu oli külanõukogu Viljandi rajoonis. Külanõukogu eksisteeris 1945–1954 ja seejärel liideti see Raudna külanõukoguga.
Bugarura saar

Bugarura on saar Kivu järves.
Bugarura asub Rwanda Lääneprovintsis Rutsiro ringkonnas, rannikust vähem kui kilomeetri kaugusel. Saare geograafilised koordinaadid on 1° 54′ 38″ S, 29° 15′ 59″ E.
Bugarura on põhja-lõuna suunas välja venitatud. Saare pikkus on umbes 3 km ja suurim laius umbes 0,7 km.
Saarel elab umbes 1700 inimest. Paljud Kongost Kibuyesse suunduvad kaupmehed teevad Bugarural vahepeatuse.
Moskva Patriarhaadi Ukraina Õigeusu Kirik

Nimi

MPUÕK ametlik nimi on Ukraina Õigeusu Kirik (ukraina keeles Українська православна церква). 2018. aasta detsembris võttis Ukraina Ülemraada vastu usuühingute seaduse muudatuse, millega kehtestas uued nõuded Venemaa Föderatsiooniga seotud usuühingutele. MPUÕK kaotas õiguse saata Ukraina relvajõudude väeosadesse oma kaplaneid. Seadus kohustas Venemaaga seotud usuühingut viitama seotusele oma ametlikus nimes.

Ajalugu

MPUÕK sai autonoomia Moskva patriarhaadilt, kuid mõned autorid ei nimeta MPUÕK-d teiste autonoomsete kirikute seas, sest paljudele uurijatele on segaseks jäänud selle iseseisvuse aste.

Juhtimine

2019. aasta juuni lõpu seisuga oli kirikul 41 metropoliiti.

Liikmed

1. jaanuari 2018. aasta seisuga oli MPUÕK-l Ukrainas 12 064 aktiivset kogudust ning 211 kloostrit, kuid kaotas kogudusi 2018. aasta detsembri keskel alanud Ukraina kirikuvahetuse käigus.
Lehelis

Lehelis ehk leeliselahus (saarte ja läänemurdes leelis, lõunaeesti murretes libe) on leeliseline (pesu)vedelik, harilikult tuhavesi.
Vanasti kasutati tuhalehelist kodudes pesupesemisel, põrandate küürimisel ja seebikeetmisel. Seepi keedeti 19. sajandini loomsetest rasvadest kanges lubjaga segatud tuhalehelises. Lehelist tehti sõelutud lehtpuutuhast, segades seda kuuma veega, siis keedeti ja selitati või kurnati.
Elmar Məmmədyarov

Elmar Məmmədyarov (sündinud 2. juulil 1960 Bakuus) on Aserbaidžaani diplomaat ja poliitik.
Elmar Məmmədyarov õppis aastatel 1977–1982 Kiievi ülikoolis rahvusvahelisi suhteid ja rahvusvahelist õigust. Aastal 1991 sai ta kandidaadikraadi Nõukogude Liidu välisministeeriumi diplomaatide koolist.
Aastal 1982 alustas ta tööd Aserbaidžaani NSV välisministeeriumis. Aastatel 1992–1995 töötas ta New Yorgis Aserbaidžaani alalises esinduses ÜRO juures. Seejärel töötas ta välisministeeriumis. Aastatel 1998–2003 töötas ta nõunikuna Aserbaidžaani saatkonnas Washingtonis ning oli seejärel Aserbaidžaani suursaadik Itaalias.
Alates 2. aprillist 2004 on ta Aserbaidžaani välisminister.
Keskkonnamõju

Keskkonnamõju on tegevusega eeldatavalt kaasnev vahetu või kaudne mõju inimese tervisele ja heaolule, keskkonnale, kultuuripärandile või varale.

Müra

Üks inimese tervist ja heaolu kahjustavaid tegureid on müra. Suurlinnas elavaid inimesi võib see häirida. Müra allikad on seadmed, liiklusvahendid ning tööstusettevõtted.

Õhusaaste

Väga palju mõjutab inimese tervist ka õhusaaste. Kui palju see mõjutab inimese tervist sõltub saasteaine kogusest, kui kaua on saastatud õhu käes viibitud ning varem põetud haigustest. "Eestis on tehtud peente osakeste tervisemõju hinnang, mis näitas, et peened osakesed põhjustavad eluea lühenemist. Selle hinnangu põhjal väheneb keskmine oodatav eluiga Pärnus 0,95 aastat, Tallinnas ja Tartus 0,7 aastat, Narvas 0,5 ja Kohtla-Järvel 0,3 aastat. Pärnus on eluea vähenemine küllalt kõrge seetõttu, et oluline osa linlastest elab enam saastunud kesklinnas. Aastas tähendab see ligikaudu 450 varajast surma, 6000 kaotatud eluaastat, millele lisanduvad sajad haiglapäevad."

Põhjavesi

Eestis on põhjavett peetud pikalt kvaliteetseks joogiveeks ning see on enamasti reostuse eest kaitstud. Põhjavett tuleb hoolikalt puhastada, et toota joogivett. "On tõestatud seos vee mitme keemilise komponendi (nitraadid, fluor, boor, alumiinium, baarium, kaadmium, nikkel jt) liigse sisalduse ja teatud mittenakkuslike krooniliste haiguste vahel. Need haigused kujunevad välja pikaajalise ebakvaliteetse vee tarbimise korral, mistõttu põhjuslikku seost joogivee kvaliteediga on küllalt raske kindlaks teha."

Veereostus

Veereostus tekib inimtegevuse tagajärjel, kui saastunud vesi jõuab veekogusse või põhjavette. Vesi on reostunud siis, kui seda ei saa kasutada teatud otstarbeks. Mõningaid looduslikke nähtusi, nagu torme, vulkaanipurskeid ja maavärinaid ei loeta vee reostajateks, kuigi need võivad vee kvaliteeti oluliselt halvendada.

Kultuur

Kultuuri valdkonnad on oskused, teadmised, traditsioonid, keel, uskumused, väärtushoiakud, õigus, kombed jne. Inimesele antakse kultuurilised omadused ühiskonna poolt, kus ta kasvab ja areneb. On tehtud kindlaks, et inimesed, kes osalevad kultuurielus või võtavad osa kultuuriüritustest, on tervemad ja rahulolevamad oma eluga.
Die Moorsoldaten

Levila

Koonduslaagrist vabastatute või ka teistesse Saksamaa koonduslaagritesse üle viidud vangidega levis vastupanulaul Börgermoorist väljapoole. 1935 õppis selle Londonis ära helilooja Hanns Eisler. Ta töötles meloodiat laulja Ernst Buschi jaoks.
Tänapäeval on laul levinud ka mitmes muus keeles, näiteks inglise keeles pealkirjaga "The Peat Bog Soldiers". 
Tuntuimateks interpreteerijateks on saanud Ernst Busch, Peter Rohland, Hein & Oss, Paul Robeson, Pete Seeger, Perry Friedman, The Dubliners ja Hannes Wader. Uuemad töötlejad ja eistajad Kölner Saxophon Mafia, Welle: Erdball, Liederjan, Die Toten Hosen, Die Schnitter, Michael von der Heide ja Helium Vola.
Dokumentations- und Informationszentrum (DIZ) Emslandlager Papenburgis andis 2002. aastal välja ka topelt-CD "Das Lied der Moorsoldaten", sellele on salvestatud rohkem kui 30 "soosoldatite laulu" versiooni.
Diego Souza

Koondisekarjäär

Debüüdi Brasiilia rahvuskoondises tegi ta 11. oktoobril 2009 mängus Boliivia vastu.
Esimese värava lõi ta koondise särgis 2017. aasta juunis sõprusmängus Austraalia vastu.
Broghammerus

Levila

Need pikad kägistajamaod on levinud Kagu-Aasias.

Morfoloogia

1912. aastal Sulawesi saarel tapetud Broghammerus reticulatust, kelle pikkuseks mõõdeti 10,0 m, loetakse maailma pikimaks maoks.
Kyle Lafferty

Kyle Joseph George Lafferty (sündinud 16. septembril 1987 Enniskillenis) on Põhja-Iirimaa jalgpallur, kes mängib ründajana Šotimaa kõrgliiga klubis Rangers ja Põhja-Iirimaa jalgpallikoondises.
Ta alustas klubikarjääri Inglismaal Burnleys, millega liitus 2004. aastal. Klubikarjääri jooksul on ta mänginud veel Inglismaa klubides Darlington, Norwich City ja Birmingham City, Šveitsi kõrgliiga klubis Sion, Itaalia esiliiga klubis Palermo, Türgi kõrgliiga klubis Çaykur Rizespor ja Šotimaal Heart of Midlothianis.
Rangersis mängis Lafferty esmakordselt aastatel 2008–2012. Rangersi naasis ta 2008. aasta augustis. 
Debüüdi Põhja-Iirimaa jalgpallikoondises tegi Lafferty 2006. aastal. Koondisekarjääri esimese värava lõi ta oma kolmandas koondisemängus 16. augustil 2006 sõprusmängus Soome vastu. Ta kuulus Põhja-Iirimaa koondisse 2016. aasta Euroopa meistrivõistlustel.
2019. aasta märtsi seisuga on ta koondises löönud 20 väravat, millega on ta David Healy järel Põhja-Iirimaa läbi aegade paremuselt teine väravakütt.
Serov

Ajalugu

Asutati 1894. aastal Nadeždinski külana. 1926 sai linnaõigused, 1934–1937 kandis nime Kabakovsk, 1937–1939 taas Nadeždinsk. 1939 nimetati linn Nõukogude Liidu kangelase Anatoli Serovi järgi.
Serov on metallurgiatööstuse keskus.
Bochumi Ruhri Ülikool

Bochumi Ruhri Ülikool (Ruhr-Universität Bochum, RUB) on ülikool, mis asub Bochumis Saksamaal.
Ülikool on asutatud aastal 1962. Aastal 2016 oli see suuruselt viies ülikool Saksamaal.
Jaanus Samma

Jaanus Samma (sündinud 11. juulil 1982) on eesti kunstnik.

Hariduskäik

Ta lõpetas 2001. aastal Tallinna Kunstigümnaasiumi. Ta õppis aastatel 2001–2005 Eesti Kunstiakadeemias graafikat ja aastatel 2005–2009 vabade kunstide magistrantuuris. Ta täiendas end 2006. aastal École superieure Estienne des Arts et Industries graphiquesis ja 2007. aastal Université Paris 8 Saint-Denis Vincennesis Prantsusmaal. Alates 2011. aastast õpib ta Eesti Kunstiakadeemia kunsti ja disaini doktoriõppes.

Looming

Ta töötab kõikide kaasaegse kunsti meediumitega installatsioonist ja videost kuni ehete ja kudumite kujunduseni. Tema kunst on mitmekülgne ja käsitleb muuhulgas queer- ja sooteemasid. 
Ta on osalenud grupinäitustel ning korraldanud isikunäitusi alates 2005. aastast. Tema töid leidub Eesti Kunstimuuseumi, Tartu Kunstimuuseumi, Eesti Tarbekunsti- ja Disainimuuseumi ning Kiasma kogudes. Lisaks kunstnikutööle on ta kujundanud ning koostanud näitusi ja kunstiraamatuid.
Eesti teaduse populariseerimise auhind

2010

...

2011

...
Simoselaps

Levila

Neid võib kohata Austraalias.
Jana laht

Jana laht (vene Янский залив) on laht Laptevite mere kaguosas Buor-Haja ja Ebeljahi lahe vahel. Sai oma nime Jana jõe järgi.
Suure osa Jana lahe rannikust moodustab Jana jõe delta, mille pindala on 10 200 km². Laht on kaetud jääga umbes üheksa kuud aastas.
Lahes paikneb mitu saart, millest suurim on Jaroki saar. Lahes asuvad ka Makari saar ja Šeloni saared.
William Rowan Hamilton

Sir William Rowan Hamilton (4. august 1805 – 2. september 1865) oli iiri matemaatik ja füüsik, "üks 19. sajandi paremaid matemaatikuid".
Ta tegi fundamentaalseid avastusi matemaatikas (kvaternioonid), vektoranalüüsi alused, variatsioonarvutus, (kompleksarvude mõiste põhjendus), analüütilises mehaanikas (Hamiltoni mehaanika) ja optikas. Temalt pärineb vähima mõju printsiip, variatsiooniprintsiip, mida kasutatakse paljudes füüsika harudes.
Hamilton oli Iirimaa kuninglik astronoom (1827–1865), Royal Irish Academy liige (1837. aastast; 1837–1845 selle president), paljude teaduste akadeemiate ja teadusseltside kirjavahetajaliige, Rahvusliku Teaduste Akadeemia (USA) esimene välisliige (1864. aastast). Aleksei Krõlovi sõnul oli Hamilton "üks suuremaid matemaatikuid, kes paistis silma oma tööde arvukusega, neis kätkenud avastuste tähtsusega, mõttesügavusega, meetodite originaalsusega, ühtlasi oli talle kui arvutajale vähe võrdseid.
Elisa Eesti

Elisa Eesti AS (varem Radiolinja Eesti) on telekommunikatsiooniettevõte Eestis. Elisa omanik on Soome firma Elisa Oyj.
2014. aasta seisuga on see omataoliste seas suuruselt teine mobiilsideoperaator Eestis.
Elisal on tänapäeval kogu Eestit hõlmav mobiilside ja teleteenust pakkuv ettevõte, mille levialas elab 99% Eesti elanikest. Elisa mobiilne internet ulatub nii väli- kui ka sisetingimustes kõikjale, kus on olemas mobiililevi.
Eesti Päevalehe ja sõltumatu allika Pemetel mõõtmistulemused näitasid, et Elisa pakub operaatoritest parimat 4G levi siseruumides.